DECIZIA ETAPEI DE ÎNCADRARE

**Nr. din 26.03.2024 proiect**

 Ca urmare a solicitării de emitere a acordului de mediu adresate de **D.R.D.P. CONSTANTA**, cu sediul in Mun. Constanta, prel. Traian, F.N., jud. Constanta, înregistrată la Agenţia pentru Protecţia Mediului Constanţa cu nr. 7936RP din 05.10.2023, în baza Legii nr. 292/2018, privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

Agenția pentru Protecția Mediului Constanța decide, ca urmare a consultărilor desfăşurate în cadrul şedinţei Comisiei de analiză tehnică din data de **07.03.2024**, că proiectul: **LUCRARI DE REPARATII LA POD PE DN 3, KM 216+985, SAT VIISOARA, JUD. CONSTANTA,** amplasat in Com. Cobadin, sat Viisoara, extravilan, DN 3, km 216+985, jud. Constanta**,**  **nu necesita efectuarea evaluarii impactului asupra mediului**.

**Justificarea prezentei decizii:**

**I.Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

a) proiectul se încadrează în prevederile Legii nr. 292/2018, fiind încadrat în anexa nr. 2, la pct. 13, lit. a;

b)proiectul **nu** **intră** sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare: nu este cazul;

 c) proiectul propus **intra** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare,

 d) în conformitate cu criteriile prevăzute în anexa nr. 3 a Legii nr. 292/2018:

1. **Caracteristicile proiectelor:**

 La identificarea caracteristicilor proiectelor se iau în considerare următoarele aspecte:

1. Dimensiunea și concepția întregului proiect:

**Situatia existenta**

Podul dalat din beton armat cu o lungime totala de 6.40m, amplasat peste scurgere, in apropierea localitatii Viisoara, județul Constanta, la km 216+985, pe drumul național DN 3.

Podul a fost construit in anul 1954 si dimensionat la clasa E de incarcare (A30, V80). Ulterior s-a intervenit asupra podului prin latirea suprastructurii si implicit a infrastructurii, dar nu se cunoaste anul interventiei.

Pe acesta perioada de serviciu, podul a suferit o serie de procese majore de degradare, atât la nivelul structurii de rezistență a suprastructurii si infrastructurii podului, cat si la nivelul albiei.

**Situatia proiectata**

Lucrarile se execută cu devierea circulației pe jumătate de cale semaforizat.

 **1. Lucrări de reparatii executate la nivelul suprastructurii**

Lucrările de reparatii la nivelul suprastructurii dalate se vor executa pe jumătate din lățimea caii pe pod, prin devierea alternativa, semaforizata, a circulației rutiere pe cate o banda de circulație.

1. Se deviază circulația rutiera pe o banda de circulație.

2. Se demolează imbracamintea caii pe o banda de circulație inclusiv grinda parapetului.

3. Se executa lucrări de reparatii la nivelul dalei de beton armat si grinzilor, la extrados, pe zona decopertata:

* se demolează stratul de beton degradat.
* se curăța de rugina barele de armatura corodate si se pasivizează.
* se înlocuiesc barele de armatura puternic corodata (cu secțiunea transversala redusa prin coroziune, cu mai mult de 25%).
* se închid fisurile si se injectează crăpăturile.
* se reface secțiunea cu betoane speciale cu întărire rapida.
* se executa lucrări reparații locale la intradosul dalei, grinzilor, antretoazelor, in zonelor de rezemare pe culei.

4. Se executa o placa de suprabetonare din beton armat C35/45 cu o grosime variabila de 13-25cm care asigura o panta de 2.5% in sens transversal o latime a partii carosabile de 7.00 m plus doua acostamente variabile cuprinse intre 1.20-1.55 m destinat pentru circulatia pietonilor. Placa de suprabetonare are o lungime de 6.40m. Conlucrarea dintre placa de suprabetonare si tablierul existent al podului se face cu ajutorul conectorilor metalici dispusi in eshicer.

4. Se monteaza parapetul de protectie tip H4b pe pod.

5. Se repeta aplicarea lucrărilor de reparatii la extradosul suprastructurii dalate, grinzilor din beton si antretoazelor pe cealaltă jumătate din lățimea caii.

6. Se aplica o vopsea de protecție anticoroziva fata văzută a suprastructurii podului (grinda parapetului si intrados dala), conform prevederilor Normativ pentru protecția anticoroziva a elementelor din beton ale suprastructurilor podurilor expuse factorilor climatici, noxelor si acțiunii fondanților chimici utilizați pe timp de iarna – indicativ CD 139-2002.

 **2. Lucrări de reparatii executate la nivelul infrastructurilor**

La nivelul culeelor se vor executa lucrări de reparatii, in următoarea ordine tehnologica:

* 1. Se executa lucrări de reparatii **la nivelul elevației fiecărui element de infrastructura:**
* Se deviază albia scurgerii astfel încât sa se asigure accesul la fiecare culee.
* Se executa o săpătura in terasamentele pana la nivelul rostului elevație-fundație, la fiecare element de infrastructura.
* Se verifica starea rostului elevație-fundație: prezenta betonului degradat, fisuri sau crăpături;
* Se demolează stratului de beton degradat de pe fata elevației fiecărui element de infrastructura, de la nivelul rostului elevație-fundație, pana fata superioară a banchetei de rezemare;
* Se curăța de rugina barele de armatura corodate si se pasivizează;
* Se închid fisurile si se injectează crăpăturile;
* Se reface secțiunea elevației infrastructurilor cu betoane speciale cu întărire rapida.
* Se executa camasuirea elevatiei culeelor din beton C35/45, in grosime de 30cm , armatata cu armatura BST500. Armatura va fi montata la fata elevatiei culeelor cu ajutorul conectorilor. Camasuiala se prelungeste si pe zona aripilor din piatra bruta la ambele culeei.
* Se vopsește cu o vopsea de protecție anticoroziva fata văzută a elevației fiecărui element de infrastructura.

 **3. Lucrări de reparatii executate la nivelul caii pe pod**

La nivelul caii pe pod se vor executa lucrări de reparatii pe jumătatea din lățimea podului, prin devierea alternativa a circulației rutiere pe o singura banda de circulație.

Lucrările de reparatii la nivelul caii pe pod se vor executa in următoarea ordine tehnologica:

1. Se monteaza hidroizolatie preformanta de tip „poliuretanica”, bicomponenta si/sau alte tipuri similare. Hidroizolatia va avea durata de exploatare normala de minim 10 ani.
2. Se executa stratul de protectie al hidroizolatiei din beton asfaltic – BA8 – 3 cm;
3. Se executa mixtura asfaltica pe pod MAS16 – 4 cm + BAP16 - 4 cm;
4. Se monteaza parapetul de protectie din otel zincat – tip H4b pe grinda parapetului care se va continua 25.00 m pe rampele de acces.
5. Se executa cordoanele de etansare in lungul podului (de o parte si de alta a bordurilor, a grinzii pe care se monteaza parapetul directional si la baza lisei parapetului de protectie).

 **4. Lucrări de reparatii executate la nivelul albiei scurgerii**

1. Se curata albia de vegetatie pe lungimea de 10 m in amonte si 10 m in aval de pod.
2. In amonte si aval de pod, la capatul aripilor se executa o grinda de capat din beton simplu C30/37, cu lungimea de aprox. 7.50 m, latimea de 0.50 m si adancime 1.20 m.
3. Pe toata suprafata albiei, cuprinsa intre extremitățile aripilor, se executa un pereu din beton C30/37, in grosime de 15 cm asezat pe un strat din balast de 20 cm. Acesta este încadrat de cele 2 grinzi de capat.
4. Atat in aval cat si in amonte , in fața grinzilor de capăt se protejeaza albia cu un blocaj de anrocamente cu lungimea de 3.00m.

 **5. Lucrări de reparatii executate la nivelul rampelor de acces**

1. Se executa frezarea imbracamintii asfaltice existente pe 25.00m pe ambele rampe.

2. Se executa sapatura in spatele culeelor.

1. Se realizeaza console pentru rezemarea dalelor de racordare din beton armat C30/37;
2. Se reface hidroizolatia in spatele culeelor, cu solutie pe baza de birum, aplicata in doua straturi;
3. Se executa umplutura cu balast in spatele culeei;
4. Se executa racordarea podului cu terasamentele (dale prefabricate din beton armat C35/45 – L = 4,00 m + grinda de rezemare cu sectiunea de 40x40 cm);
5. Se executa construcția in trepte de înfrățire pentru a asigura o lățime suficienta a terasamentelor din ambele rampe de acces;
6. Se amenajeaza sistemul rutier pe rampe pe o lungime de 10.00 m de o parte si de alta a podului pe rampele de acces.
7. geotextil anticontaminant.
8. strat de fundatie din piatra sparta – 65 cm grosime
9. strat de baza din AB31.5 – 10 cm grosime;
10. geocompozit cu rol antifisura.
11. executie binder din BAD 22,4 – 6 cm grosime;
12. executie uzura din MAS16 – 4 cm grosime;
13. executie acostamente din piatra sparta – 20 cm grosime;
14. Se racordeaza sistemul rutier pe rampele de acces pe o lungime de 20.00 pe rampele de acces la sistemul rutier existent utilizand urmatoarea tehnologie:
* Se frezeaza sistemul ruier unde este cazul pe adancimea de cca. 0-10cm.
* Unde este necesar pe anumite zone se asterne un strat de baza AB31.5 = 0 - 10 cm grosime (preluare de denivelari).
* Se monteaza un geocompozit antifisura.
* Se asterne un binder BAD 22.4 – 6 cm grosime
* Se executa uzura din MAS16 – 4 cm grosime
1. Se executa protectia terasamentelor pe rampele de acces, din pamant vegetal cu grosimea 20 cm inierbat;
2. Se executa suprainaltarea aripilor existente din piatra cu beton C30/37 care face corp comun cu camasuiala culeelor.
3. Se construiesc casiuri de descărcare a apelor pluviale pe la capetele podului.
4. Se construiesc scări de acces sub pod a personalului de întrețineri.
5. Se executa marcajul rutier orizontal cu vopsea termoplastica cu microbile si semnalizarea verticala.

Lucrările necesare organizării de şantier constau în:

- identificarea şi amenajarea suprafeţei destinate organizării de şantier;

- identificarea și amenajarea căilor de acces;

- împrejmuirea organizării de șantier;

- asigurarea utilităților:

* sursele de energie electrica
* sistemul de alimentare cu apa
* rețeaua de canalizare menajera si pluviala (evacuarea apelor menajere se va face la toalete ecologice, care vor fi golite prin vidanjare, doar in cazul in care nu exista toalete amenajate existente);
1. cumularea cu alte proiecte existente si/sau aprobate – nu au fost identificate alte proiecte in zona.

 c) utilizarea resurselor naturale, in special a solului, a terenurilor, a apei și a biodiversității – nu este cazul;

 d) producţia de deşeuri – în perioada lucrărilor de executie rezultă deşeuri specifice activităţii de construire, ce vor fi gestionate conform prevederilor O.U.G nr. 92/2021 privind regimul deseurilor, republicata, cu completarile si modificarile ulterioare; nu sunt identificate deşeuri potenţial periculoase pentru mediu.

* *deseuri menajere*  (20 03 01);
* *deseuri reciclabile:* deseuri de hartie si carton (20 01 01), deseuri de ambalaje de plastic (15 01 02);
* *deseuri de constructii:* pamant si piatra rezultata din excavatii (17 05 04), resturi de beton (17 01 01), lemn (17 02 01);

 e) poluarea și alte efecte nocive: emisiile, zgomotul şi vibraţiile sunt cele produse prin funcţionarea utilajelor specifice în perioada lucrărilor.

 f) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform cunoștințelor științifice: nu este cazul.

 g) riscurile pentru sănătatea umană (de exemplu, din cauza contaminării apei sau a poluării atmosferice): nu este cazul.

 **2. Amplasarea proiectelor**

 Sensibilitatea ecologică a zonelor geografice susceptibile de a fi afectate de proiecte trebuie luată în considerare, în special în ceea ce privește:

1. utilizarea actuală și aprobată a terenurilor:conform CU nr. 27/13.09.2023, folosinta – comunicatii, telecomunicatii, utilitati, curti –constructii, cu destinatia: constructii cai de comunicatii;

 b) bogăția, disponibilitatea, calitatea și capacitatea de regenerare relative ale resurselor naturale (inclusiv solul, terenurilor, apa si biodiversitatea) din zona și din subteranul acesteia: nu este cazul.

 c) capacitatea de absorbţie a mediului natural, acordându-se o atenție specială următoarelor zone:

1. zone umede, zone riverane, guri ale râurilor: – nu este cazul.

 ii) zone costiere și mediul marin: nu este cazul.

 iii) zonele montane şi forestiere: nu este cazul.

 iv) rezervaţii și parcuri naturale: nu este cazul.

 v) zone clasificate sau protejate de dreptul național; zone Natura 2000 desemnate de statele membre în conformitate cu Directiva 92/43/CEE și cu Directiva 2009/147/CE: nu este cazul;

 vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: nu este cazul**.**

 vii) zonele cu o densitate mare a populației: com. Cobadin.

 viii) peisaje si situri importante din punct de vedere istoric, cultural sau arheologic: nu este cazul.

 **3. Tipurile si caracteristicile impactului potenţial**

Efectele semnificative pe care le pot avea proiectele asupra mediului trebuie analizate în raport cu criteriile stabilite la punctele 1 si 2 din prezenta anexă, având în vedere impactul proiectului asupra factorilor prevăzuți la articolul 3 alineatul (1), și ținând seama de:

 a) importanta și extinderea spațială a impactului (de exemplu, zona geografică și dimensiunea populației care poate fi afectată): redus.

 b) natura impactului: *un posibil impact local si redus asupra factorilor de mediu se va genera în perioada lucrărilor de executie, prin pierderi accidentale de carburanti si lubrefianti de la vehicule si utilaje, prin pulberi, zgomot si intensificarea traficului.*

c) natura transfrontaliera a impactului: proiect fără impact transfrontalier.

 d) intensitatea și complexitatea impactului: *lucrarile din proiect nu sunt de natura sa determine efecte negative pe termen mediu si lung asupra factorilor de mediu.*

 e) probabilitatea impactului: redusă, urmare a argumentelor menţionate la punctele a si b.

 f) debutul, durata, frecvenţa şi reversibilitatea preconizate ale impactului: *impactul asupra mediului va exista în perioada desfăşurării lucrărilor de realizare a proiectului.*

 g) cumularea impactului cu impactul altor proiecte existente si/sau aprobate: nu este cazul;

**II. Motivele pe baza carora s-a stabilit necesitatea neefectuarii evaluarii impactului asupra corpurilor de apa sunt următoarele:**

 **In conformitate cu adresa nr. 23622/04.12.2023, emisă de ADMINISTRATIA BAZINALA DE APA DOBROGEA LITORAL, proiectul nu necesita elaborarea studiului de evaluare a impactului asupra corpurilor de apă.**

 Măsurile şi condiţiile de realizare a proiectului în conformitate cu Avizul de gospodărire a apelor nr. 28/07.04.2023, emis de ADMINISTRATIA BAZINALA DE APA DOBROGEA LITORAL sunt:

-Se vor solicita şi obţine, înainte de începerea lucrărilor, toate avizele şi autorizaţiile necesare, conform legislaţiei în vigoare.

-Se interzice orice evacuare de ape uzate in apele de suprafata;

-În timpul executării lucrărilor vor fi luate toate măsurile necesare pentru a nu fi afectate in niciun fel albia si stabilitatea malului fluviului Dunarea.

-In timpul executarii lucrarilor vor fi luate toate masurile pentru prevenirea poluarilor accidentale. In cazul producerii unor poluari accidentale in timpul executiei lucrarilor, intrteaga raspundere din punct de vedere al depoluariii zonei si suportarii eventualelor costuri revine beneficiarului;

-Beneficiarul are obligaţia să anunţe în scris Administraţia Bazinală de Apă Dobrogea Litoral despre data de începere a lucrărilor, cu 10 zile înainte de aceasta, precum şi data de finalizare a investitiei.

 -Sa monteze aparatele de masurare a debitelor de apa captate din Dunare pentru fiecare statie de pompare plutitoare;

-proiectantul lucrarilor isi asuma intreaga responsabilitate privind solutiile constructive alese si dimensionarea acestora, iar in cazul produscerii unor fenomene de natura sa produca pagube materiale sau umane, autotitatea de gospodarire a apelor va fi exonerata de la plata daunelor;

-In timpul executarii lucrarilor sa nu afecteze digul de aparare al incintei indiguite supratraversat cu conductele de refulare;

-După finalizarea investiţiei, beneficiarul are obligaţia să solicite şi să obţină autorizaţie de gospodarire a apelor/autorizatie modificatoare, pe baza unei documentaţii tehnice de fundamentare întocmită în conformitate cu prevederile Ordinului Ministerului Apelor si Padurilor nr. 891/23.07.2019 privind aprobarea Procedurii și competențelor de emitere, modificare, retragere si suspendare temporara a autorizatiei de gospodărire a apelor, precum si a Normativului de conținut al documentației tehnice supuse autorizarii.

-Se interzice distrugerea sau deteriorarea unităţilor şi instalaţiilor reţelei naţionale de observaţii, a reperelor, a mirelor hidrometrice sau a altor însemne tehnice sau topografice, a forajelor hidrogeologice, a staţiior de determinare automată a calităţii apelor şi a altora asemenea;

-Să permită accesul personalului de gospodărire a apelor în incinta obiectivului, în scopul îndeplinirii atribuţiilor de control, conform prevederilor Legii Apelor nr. 107/1996, modificată şi completată.

 **h) posibilitatea de reducere efectivă a impactului: prin respectarea următoarelor condiții de realizare a proiectului:**

* împrejmuirea corespunzătoare a zonelor de lucru, montarea de avertizoare, etc;
	+ materialele necesare executării lucrărilor propuse se depozitează în locuri bine stabilite, amenajate corespunzător, în vederea prevenirii poluării solului/subsolului;
	+ managementul deşeurilor generate în urma execuţiei lucrărilor prevăzute în proiect se va realiza în conformitate cu legislaţia specifică de mediu şi va fi în responsabilitatea titularului proiectului, astfel:
* deşeurile municipale amestecate generate în perioada lucrărilor de construcţii vor fi colectate, stocate temporar în pubele şi eliminate la un depozit autorizat cu acceptul operatorului de depozit;
* deşeurile industriale reciclabile rezultate în perioada lucrărilor de construcţii (metalice, hârtie şi carton, plastic, etc.) vor fi colectate, stocate temporar pe tipuri, în recipiente speciale, în vederea valorificării prin societăţi autorizate specializate;
* referitor la gestionarea deșeurilor din construcții și demolări, în conformitate cu OUG nr. 92/2021, titularii pe numele cărora au fost emise autorizaţii de construire şi/sau desfiinţare potrivit prevederilor Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, au obligaţia să gestioneze deşeurile din construcţii şi desfiinţări, astfel încât să atingă un nivel de pregătire pentru reutilizare, reciclare şi alte operaţiuni de valorificare materială, inclusiv operaţiuni de rambleiere care utilizează deşeuri pentru a înlocui alte materiale, de minimum 70% din masa deşeurilor nepericuloase provenite din activităţi de construcţie şi desfiinţări, cu excepţia materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deşeuri în temeiul Directivei 2008/98/CE a Parlamentului European şi a Consiliului.
* în conformitate cu OUG nr. 92/2021, titularul autorizaţiei de construire/desfiinţare emise de către autoritatea administraţiei publice locale, centrale sau de către instituţiile abilitate să autorizeze lucrările de construcţii cu caracter special are obligaţia de a avea un plan de gestionare a deşeurilor din activităţi de construire şi/sau desfiinţare, după caz, prin care se instituie sisteme de sortare pentru deşeurile provenite din activităţi de construcţie şi desfiinţare, cel puţin pentru lemn, materiale minerale - beton, cărămidă, gresie şi ceramică, piatră, metal, sticlă, plastic şi ghips pentru reciclarea/reutilizarea lor pe amplasament, în măsura în care este fezabil din punct de vedere economic, nu afectează mediul înconjurător şi siguranţa în construcţii, precum şi de a lua măsuri de promovare a demolărilor selective pentru a permite eliminarea şi manipularea în condiţii de siguranţă a substanţelor periculoase pentru a facilita reutilizarea şi reciclarea de înaltă calitate prin eliminarea materialelor nevalorificabile.
* In conformitate cu OUG nr. 92/2021, cu completarile si modificarile ulterioare, titularii pe numele cărora au fost emise autorizaţii de construire şi/sau desfiinţări trebuie să raporteze anual la APM, până la 30 aprilie a anului următor celui pentru care se raportează, conformarea cu art. 17 alin. (7) şi măsurile adoptate potrivit art. 31 alin. (1);
* In conformitate cu OUG nr. 92/2021, cu completarile si modificarile ulterioare, gestionarea deşeurilor trebuie să se realizeze fără a pune în pericol sănătatea populaţiei şi fără a dăuna mediului, în special:

 a) fără a genera riscuri de contaminare pentru aer, apă, sol, faună sau floră;

 b) fără a crea disconfort din cauza zgomotului sau a mirosurilor; şi

 c) fără a afecta negativ peisajul sau zonele de interes special.

* se interzic lucrările de reparații și întreținere a autovehiculelor în cadrul organizării de șantier; acestea se vor realiza în unități autorizate și corespunzător dotate ;
* se va asigura spălarea roților autovehiculelor pe platforme prevăzute cu sisteme de decantare a apelor uzate rezultate, astfel încât să se evite transferul de pământ pe drumurile publice;
* se interzice stocarea temporară şi depozitarea carburanţilor și substanţelor periculoase în zona aferentă amplasamentului;
* se interzice spălarea utilajelor/vehiculelor în zona aferentă amplasamentului;
* se interzice afectarea sub orice forma a vecinătăților amplasamentului studiat;
* în mod obligatoriu, accesul utilajelor, autovehiculelor, orice transport greu se va desfășura cu măsuri de protecție și/sau ocolire a zonelor rezidențiale;
* se vor asigura utilitățile necesare pentru realizarea lucrărilor în bune condiții (sursă apă potabilă, facilități igienico-sanitare, inclusiv toalete ecologice pentru personal, etc.);
* la terminarea lucrărilor, executantul are obligaţia curăţării zonelor afectate de orice materiale şi reziduuri, a refacerii solului în zonele unde acesta a fost afectat de lucrările de excavare, depozitare de materiale, staţionare de utilaje, în scopul redării în circuit la categoria de folosinţă deţinută iniţial;
* se interzice poluarea solului cu carburanți, uleiuri rezultate în urma operațiilor de staționare, aprovizionare, depozitare sau alimentare cu combustibili a utilajelor și mijloacelor de transport în timpul construcției datorită funcționării necorespunzătoare a acestora;
* se va respecta SR nr. 10009/2017 – Acustică - Limite admisibile ale nivelului de zgomot din mediul ambiant, coroborat cu art.16, alin.(1) din anexa la Ordinul nr.119/2014 pentru aprobarea Normelor de igienă și sănătate publică privind mediul de viață al populației;
* se vor lua măsuri pentru diminuarea emisiilor de pulberi în zona șantierului prin umectarea spațiului de lucru sau acoperirea pe cât posibil a acestuia, în vederea respectării STAS 12574/1987-Calitatea aerului în zone protejate;
* indicatorii de calitate ai apelor uzate evacuate în rețeaua de canalizare se vor încadra în limitele impuse de H.G. nr. 188/2002 anexa 2 – NTPA 002/2002, modificat și completat cu H.G. nr. 352/2005;
* se vor respecta normele de igienă și recomandările privind mediul de viață al populației, aprobate cu Ordinul Ministrului Sănătății nr. 119/2014;
* în conformitate cu prevederile Legii nr. 292/2018, alin. (3) si (4), la finalizarea lucrărilor se va notifica APM Constanța, in vederea verificării respectarii prevederilor deciziei etapei de încadrare; Procesul-verbal întocmit în aceasta situaţie se anexează şi face parte integrantă din procesul-verbal de recepţie la terminarea lucrărilor;
* titularul proiectului are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare;

***La finalizarea lucrarilor se va inainta la APM Constanta raportarea privind evidenta***

***deseurilor generate ca urmare a desfasurarii lucrarilor de construire.***

***Proiectul propus nu necesită parcurgerea celorlalte etape ale procedurii de evaluare a impactului asupra mediului.***

 **Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.**

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018, privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018, privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

 **DIRECTOR EXECUTIV, ŞEF SERVICIU A.A.A.,**

 **Celzin LATIF Lavinia Monica ZECA**

 Intocmit,

 Consilier Simona **SIMA**

Nota: redactat in 4 (patru) exemplare.